###### 

# Pirkimas dalinai finansuojamas iš VSF (STS) lėšų skyrimo 2019-2021 m. projektui Nr. LT/2018/VSF/4.6.1.12

# PASLAUGŲ VIEŠOJO PIRKIMO–PARDAVIMO SUTARTIS

##### 2022 m. d. Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas, Perkančioji organizacija**), atstovaujamas direktoriaus Tomo Stankevičiaus, ir **UAB ,,Teletower“** (toliau – **Paslaugų teikėjas, Teikėjas, Tiekėjas**), atstovaujama generalinio direktoriaus Mariaus Pilinkos, toliau kartu ar atskirai vadinami Šalimis, vadovaudamiesi Turto valdymo ir ūkio departamento prie Lietuvos Respublikos vidaus reikalų ministerijos viešojo pirkimo komisijos 2022 m. vasario 2 d. posėdžio protokolu Nr. P-21, sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis teikti Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) įrangos talpinimo paslaugas **(13, 55-73, 75-112 pirkimo objekto dalys)** (toliau – paslaugos), kurių specifikacija nurodyta Sutarties 1 priede – Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo įrangos talpinimo paslaugos pirkimo techninėje specifikacijoje (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja sumokėti Paslaugų teikėjui už jas.

**2. SUTARTIES KAINA IR ATSISKAITYMO TVARKA**

2.1. Sutarties kaina – **iki 1 376 582,34 Eur** **(vieno milijono trijų šimtų septyniasdešimt šešių tūkstančių penkių šimtų aštuoniasdešimt dviejų eurų ir trisdešimt keturių centų)** įskaitant pridėtinės vertės mokestį (toliau – PVM). Sutarties kaina susideda iš Paslaugų teikėjo siūlomos paslaugų kainos – 1 104 551,39 Eur (vienas milijonas šimtas keturi tūkstančiai penki šimtai penkiasdešimt vienas euras ir trisdešimt devyni centai) su PVM ir faktiškai patiriamoms išlaidoms numatytų skirti maksimalių lėšų – 272 030,95 Eur (du šimtai septyniasdešimt du tūkstančiai trisdešimt eurų ir devyniasdešimt penki centai) su PVM. Detalios paslaugų kainos/įkainiai:

|  |  |  |  |  |  |  |
| --- | --- | --- | --- | --- | --- | --- |
| Pirkimo objekto dalies numeris | SMRRT įrangos  talpinimo vietos adresas  su koordinatėmis ir talpinimo aukščio  (nuo ... iki) ribos (m)  nurodytai kainai | Patvirtinimas,  ar siūloma alternatyvi talpinimo vieta, Taip / Ne | Įrangos talpinimo įkainis, 1 mėn., Eur be PVM | Maksimali įrangos talpinimo trukmė, mėn. | Įrangos integravimo kaina, perkeliant ją  į alternatyvią vietą, Eur be PVM | Maksimali įrangos  talpinimo kaina,  Eur be PVM |
| A | B | C | D | E | F | G=(D×E)+F |
| 13 | Kyliškių k., Papilio sen. 56.100128, 25.021303 Nuo 68 m. Iki 78 m. | Taip | 250,00 | 36 | 5 257,36 | 14 257,36 |
| 55 | Šviesos g. 18, Kluoniškių k., Zapyškio sen., Kauno r. sav. 54.925642, 23.651844 Nuo 20 m. Iki 30 m. | Ne | 368,75 | 36 |  | 13 275,00 |
| 56 | Žaliųjų Ežerų g., Vilniaus m., Vilniaus m. sav. 54.780278, 25.332778 Nuo 20 m. Iki 30 m. | Ne | 412,50 | 36 |  | 14 850,00 |
| 57 | Fabijoniškių g., 3, Vilniaus m., Vilniaus m. sav. 54.720556, 25.251667 Nuo 40 m. Iki 50 m. | Ne | 506,25 | 36 |  | 18 225,00 |
| 58 | Vydūno g., 27, Vilniaus m., Vilniaus m. sav. 54.706936, 25.176461 Nuo 25 m. Iki 35 m. | Ne | 368,75 | 36 |  | 13 275,00 |
| 59 | Žirmūnų g., 139, Vilniaus m., Vilniaus m. sav. 54.725556, 25.2975 Nuo 20 m. Iki 30 m. | Ne | 456,25 | 36 |  | 16 425,00 |
| 60 | Varduvos g., 4, Kauno m., Kauno m. sav. 54.923889, 23.936667 Nuo 30 m. Iki 40 m. | Ne | 368,75 | 36 |  | 13 275,00 |
| 61 | Jotvingių g., 7, Kauno m., Kauno m. sav. 54.932689, 23.897922 Nuo 20 m. Iki 30 m. | Ne | 412,50 | 36 |  | 14 850,00 |
| 62 | Žukų k., Vilkyškių sen. 55.115611, 22.257136 Nuo m. Iki 12 m. | Ne | 368,75 | 36 |  | 13 275,00 |
| 63 | Architektų g., 67, Vilniaus m., Vilniaus m. sav. 54.68, 25.208889 Nuo 46 m. Iki 56 m. | Ne | 456,25 | 36 |  | 16 425,00 |
| 64 | Viršuliškių g., 43, Vilniaus m., Vilniaus m. sav. 54.708889, 25.219722 Nuo 30 m. Iki 40 m. | Ne | 456,25 | 36 |  | 16 425,00 |
| 65 | Keramikų g., 6, Vilniaus m., Vilniaus m. sav. 54.728056, 25.373889 Nuo 20 m. Iki 30 m. | Ne | 456,25 | 36 |  | 16 425,00 |
| 66 | Dzūkų g., 67, Vilniaus m., Vilniaus m. sav. 54.664222, 25.290681 Nuo 25 m. Iki 35 m. | Ne | 456,25 | 36 |  | 16 425,00 |
| 67 | Šviesos g., 3, Grigiškių m., Vilniaus m. sav. 54.668889, 25.096111 Nuo 25 m. Iki 35 m. | Ne | 456,25 | 36 |  | 16 425,00 |
| 68 | Subačiaus g., 112, Vilniaus m., Vilniaus m. sav. 54.674822, 25.319957 Nuo 20 m. Iki 30 m. | Ne | 456,25 | 36 |  | 16 425,00 |
| 69 | Kirtimų g., 47, Vilniaus m., Vilniaus m. sav. 54.625983, 25.148389 Nuo 30 m. Iki 40 m. | Ne | 456,25 | 36 |  | 16 425,00 |
| 70 | Gedimino pr., 16, Vilniaus m., Vilniaus m. sav. 54.686822, 25.279703 Nuo 25 m. Iki 35 m. | Ne | 456,25 | 36 |  | 16 425,00 |
| 71 | Raudondvario pl., 164, Kauno m., Kauno m. sav. 54.913819, 23.842097 Nuo 15 m. Iki 25 m. | Ne | 456,25 | 36 |  | 16 425,00 |
| 72 | Pramonės pr., 22, Kauno m., Kauno m. sav. 54.921944, 23.9825 Nuo 20 m. Iki 30 m. | Ne | 456,25 | 36 |  | 16 425,00 |
| 73 | Sausalaukės k., Svėdasų sen. 55.675128, 25.359097 Nuo 68 m. Iki 78 m. | Ne | 437,50 | 36 |  | 15 750,00 |
| 75 | Dejūnų k., Kurklių sen. 55.361267, 25.011525 Nuo 68 m. Iki 78 m. | Ne | 508,75 | 34 |  | 17 297,50 |
| 76 | Dejūnų k., Kurklių sen. 55.361267, 25.011525 Nuo 68 m. Iki 78 m. | Ne | 115,63 | 34 |  | 3 931,42 |
| 77 | Kiniūnų k., Naujojo Daugėliškio sen. 55.317872, 26.400722 Nuo 68 m. Iki 78 m. | Ne | 763,13 | 34 |  | 25 946.42 |
| 78 | Dieveniškių mstl., Dieveniškių sen. 54.213783, 25.649461 Nuo 60 m. Iki 70 m. | Ne | 890,31 | 34 |  | 30 270,54 |
| 79 | Molėtų g., 18, Pabradės m., Pabradės miesto sen. 54.981172, 25.753583 Nuo 68 m. Iki 78 m. | Ne | 635,94 | 34 |  | 21 621,96 |
| 80 | Padustėlio k., Dusetų sen. 55.737972, 25.874581 Nuo 68 m. Iki 78 m. | Ne | 803.59 | 34 |  | 27 322,06 |
| 81 | Padustėlio k., Dusetų sen. 55.737972, 25.874581 Nuo 68 m. Iki 78 m. | Ne | 127,19 | 34 |  | 4 324,46 |
| 82 | Lesčių k., Ariogalos sen. 55.22665, 23.592828 Nuo 50 m. Iki 60 m. | Ne | 572,34 | 34 |  | 19 459,56 |
| 83 | Mikalčiūnų k., Kaniavos sen. 54.125875, 24.744992 Nuo 68 m. Iki 78 m. | Ne | 635,94 | 34 |  | 21 621,96 |
| 84 | Jasiškių k., Nemunėlio Radviliškio sen. 56.376133, 24.761706 Nuo 68 m. Iki 78 m. | Ne | 508,75 | 34 |  | 17 297,50 |
| 85 | Jasiškių k., Nemunėlio Radviliškio sen. 56.376133, 24.761706 Nuo 68 m. Iki 78 m. | Ne | 115,63 | 34 |  | 3 931,42 |
| 86 | Neringos m., Neringos sav. 55.409444, 21.069861 Nuo 30 m. Iki 40 m. | Ne | 572,34 | 34 |  | 19 459,56 |
| 87 | Starkų k., Sintautų sen. 54.869881, 22.998886 Nuo 68 m. Iki 78 m. | Ne | 635,94 | 34 |  | 21 621,96 |
| 88 | Gedrimų k., Ylakių sen. 56.2925, 21.864722 Nuo 68 m. Iki 78 m. | Ne | 803.59 | 34 |  | 27 322,06 |
| 89 | Gedrimų k., Ylakių sen. 56.2925, 21.864722 Nuo 68 m. Iki 78 m. | Ne | 127,19 | 34 |  | 4 324,46 |
| 90 | Žemytės k., Lenkimų sen. 56.169444, 21.315556 Nuo 68 m. Iki 78 m. | Ne | 803,59 | 34 |  | 27 322,06 |
| 91 | Svylionių k., Adutiškio sen. 55.189333, 26.549128 Nuo 68 m. Iki 78 m. | Ne | 381,56 | 34 |  | 12 973,04 |
| 92 | Viešvilės mstl., Viešvilės sen. 55.073761, 22.392817 Nuo 68 m. Iki 78 m. | Ne | 341,09 | 34 |  | 11 597,06 |
| 93 | Savanorių pr. 276A, Vilniaus m., Vilniaus m. sav. 54.638483, 25.185742 Nuo 50 m. Iki 60 m. | Ne | 422,03 | 34 |  | 14 349,02 |
| 94 | Savanorių pr. 276A, Vilniaus m., Vilniaus m. sav. 54.638483, 25.185742 Nuo 50 m. Iki 60 m. | Ne | 127,19 | 34 |  | 4 324,46 |
| 95 | Adeliškių k., Rūdiškių sen. 54.503194, 24.813728 Nuo 68 m. Iki 78 m. | Ne | 422,03 | 34 |  | 14 349,02 |
| 96 | Švendubrės k., Viečiūnų sen. 53.941825, 23.975947 Nuo 68 m. Iki 78 m. | Ne | 381,56 | 34 |  | 12 973,04 |
| 97 | Gudžiūnų gst., Gudžiūnų sen. 55.518056, 23.777222 Nuo 68 m. Iki 78 m. | Ne | 341,09 | 34 |  | 11 597,06 |
| 98 | Neveronių k., Neveronių sen. 54.925278, 24.113525 Nuo 50 m. Iki 60 m. | Ne | 381,56 | 34 |  | 12 973,04 |
| 99 | Kapčiamiesčio mstl., Kapčiamiesčio sen. 54.002389, 23.644867 Nuo 68 m. Iki 78 m. | Ne | 867,19 | 34 |  | 29 484,46 |
| 100 | Jonkiškės k., Seirijų sen. 54.230528, 23.787103 Nuo 50 m. Iki 60 m. | Ne | 699,53 | 34 |  | 23 784,02 |
| 101 | Jonkiškės k., Seirijų sen. 54.230528, 23.787103 Nuo 50 m. Iki 60 m. | Ne | 115,63 | 34 |  | 3 931,42 |
| 102 | Kretkampio k., Lekėčių sen. 55.031133, 23.523672 Nuo 68 m. Iki 78 m. | Ne | 422,03 | 34 |  | 14 349,02 |
| 103 | Lidijos Meškaitytės g. 4, Smalininkų k., Smalininkų sen., Jurbarko r. 55.083242, 22.589422 Nuo 68 m. Iki 78 m. | Ne | 422,03 | 34 |  | 14 349,02 |
| 104 | Trainaičių k., Tytuvėnų apylinkių sen. 55.590936, 23.22935 Nuo 50 m. Iki 60 m. | Ne | 381,56 | 34 |  | 12 973,04 |
| 105 | Žeimelio mstl., Žeimelio sen. 56.278398, 24.009002 Nuo 68 m. Iki 78 m. | Ne | 422,03 | 34 |  | 14 349,02 |
| 106 | Liaudies a., 5 b, Skaudvilės m., Skaudvilės sen. 55.405917, 22.584258 Nuo 24 m. Iki 34 m. | Ne | 381,56 | 34 |  | 12 973,04 |
| 107 | Žolyno g., 15, Vilniaus m., Vilniaus m. sav. 54.708889, 25.321111 Nuo 24 m. Iki 34 m. | Ne | 422,03 | 34 |  | 14 349,02 |
| 108 | M. Krupavičiaus g., Kauno m., Kauno m. sav. 54.841481, 23.954292 Nuo 30 m. Iki 40 m. | Ne | 422,03 | 34 |  | 14 349,02 |
| 109 | Baltijos g., 48a, Kauno m., Kauno m. sav. 54.922222, 23.882222 Nuo 24 m. Iki 34 m. | Ne | 422,03 | 34 |  | 14 349,02 |
| 110 | Rykantų g., 10a, Kauno m., Kauno m. sav. 54.862222, 23.984886 Nuo 50 m. Iki 60 m. | Ne | 422,03 | 34 |  | 14 349,02 |
| 111 | Eišiškių pl., 76, Vilniaus m., Vilniaus m. sav. 54.619847, 25.242728 Nuo 20 m. Iki 30 m. | Ne | 422,03 | 34 |  | 14 349,02 |
| 112 | Aukštaičių g., 80, Panevėžio m., Panevėžio m. sav. 55.725333, 24.384372 Nuo 30 m. Iki 40 m. | Ne | 483,75 | 31 |  | 14 996,25 |
| Suma be PVM: | | | | | | 912 852,39 |
| PVM: | | | | | | 191 699,00 |
| Suma su PVM: | | | | | | 1 104 551,39 |

2.2. Į Pasiūlymo (pridedama) kainą įskaitoma PVM, kiti mokesčiai bei visos kitos išlaidos, susijusios su tinkamu Sutarties įvykdymu (taip pat įrangos suprojektavimo alternatyvioje vietoje ir perkėlimo į šią vietą kaina, PVM sąskaitų faktūrų / sąskaitų faktūrų teikimo elektroniniu būdu išlaidos).

2.3. Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką, išskyrus Sutarties 2.9 ir 8.7 papunkčiuose numatytus atvejus.

2.4. Už tinkamai per praeitą kalendorinį mėnesį suteiktas paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo teisingos PVM sąskaitos faktūros gavimo dienos. Pateikiamoje sąskaitoje Klientui už suteiktas paslaugas turi būti išvardintos visos pagal Sutartį teiktos paslaugos (kiekvienas Sutartyje nurodytas pirkimo objektas) su jų kainomis be PVM, bendra suma be PVM ir su PVM. Atskiras suteiktų paslaugų aktas už vietų nuomos paslaugas neteikiamas.

2.5. PVM sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos teikiami Klientui elektroniniu būdu, kaip numatyta Lietuvos Respublikos viešųjų pirkimų įstatymo (toliau – VPĮ) 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientas turi teisę nevykdyti mokėjimo.

2.6. Atsiskaitant už per praėjusį kalendorinį mėnesį suteiktas paslaugas bus taikomas dalinis Sutarties vykdymo išlaidų atlyginimas, t. y. suteiktų paslaugų kaina bus sudaryta iš dviejų dalių:

2.6.1. fiksuotų paslaugų įkainių. Paslaugų teikėjas, pateikdamas fiksuotus įkainius, turi įvertinti visas jam tenkančias išlaidas (įvertinant galimas išlaidas dėl informavimo apie įvykusius arba galinčius įvykti incidentus teikiant Sutarties 1 priede numatytas paslaugas, visus jam priklausančius mokėti mokesčius ir kitas išlaidas, kurios negalės būti priskiriamos faktiškai patiriamų išlaidų daliai);

2.6.2. Paslaugų teikėjo patiriamų faktinių išlaidų (skiriama – iki 272 030,95 Eur (dviejų šimtų septyniasdešimt dviejų tūkstančių trisdešimt eurų ir devyniasdešimt penkių centų) su PVM), susijusių su Sutarties vykdymu (išlaidos už SMRRT įrangos faktiškai sunaudotą elektros energiją). Faktiškai SMRRT įrangos sunaudotos elektros energiją dydis skaičiuojamas pagal Kliento SMRRT įrangos elektros skaitiklio rodmenis elektros energijos tiekėjo nustatytais tarifais. Į faktines išlaidas negali būti įskaičiuotas Paslaugų teikėjo pelnas. Kliento pareikalavus, Paslaugų teikėjas per 3 (tris) darbo dienas privalo pateikti šias išlaidas pagrindžiančius trečiosios šalies (elektros energijos tiekėjo) dokumentus. Faktinių išlaidų sumos:

|  |  |  |  |
| --- | --- | --- | --- |
| **Pirkimo objekto dalies numeris** | **Talpinamo komponento pavadinimas** | **Šiuo metu nuomojamos vietos (nekilnojamojo daikto), adresas arba alternatyvi vieta** | **Maksimalios elektros energijos sąnaudos su PVM, Eur** |
| 13 | BIR-T-3-GF-03 | Kyliškių k., Papilio sen., Biržų r. | 4 086,00 |
| 55 | KNS-T-2-VB-02 | Kluoniškių k., Zapyškio sen., Kauno r. | 4 086,00 |
| 56 | VLO-T-1-BI-23 | Žaliųjų Ežerų g., Naujieji Verkiai, Vilnius | 6 131,00 |
| 57 | VLO-T-1-PI-08 | Fabijoniškių g. 3, Vilnius | 6 131,00 |
| 58 | VLO-T-1-PI-13 | Vydūno g. 27, Pilaitė, Vilnius | 6 131,00 |
| 59 | VLO-T-1-PI-19 | Žirmūnų g. 139, Vilnius | 6 131,00 |
| 60 | KNO-T-2-PI-06 | Varduvos g. 4, Kaunas | 6 131,00 |
| 61 | KNO-T-2-PI-07 | Jotvingių g. 7, Kaunas | 6 131,00 |
| 62 | PAG-T-3-VB-04 | Giluvės g., Žukai, Pagėgių sav. | 4 086,00 |
| 63 | VLO-T-1-PI-06 | Architektų g. 67, Lazdynai, Vilnius | 6 131,00 |
| 64 | VLO-T-1-PI-09 | Viršuliškių g. 43, Vilnius | 6 131,00 |
| 65 | VLO-T-1-PI-10 | Keramikų g. 6, Dvarčionys, Vilnius | 6 131,00 |
| 66 | VLO-T-1-PI-11 | Dzūkų g. 67, Vilnius | 6 131,00 |
| 67 | VLO-T-1-PI-12 | Šviesos g. 3, Grigiškės, Vilniaus m. | 6 131,00 |
| 68 | VLO-T-1-PI-14 | Subačiaus g. 112, Vilnius | 6 131,00 |
| 69 | VLO-T-1-PI-17 | Kirtimų g. 47, Vilnius | 6 131,00 |
| 70 | VLO-T-1-PI-18 | Gedimino pr. 16, Vilnius | 6 131,00 |
| 71 | KNO-T-2-PI-08 | Raudondvario pl. 164, Kaunas | 6 131,00 |
| 72 | KNOT2PI09 | Pramonės g. 22, Kaunas | 6 131,00 |
| 73 | ANY-T-1-BI-04 | Sausalaukės k., Svėdasų sen., Anykščių r. | 4 086,00 |
| 75 | ANY-T-1-BI-02 | Dejūnų k., Kurklių sen., Anykščių r. | 3 859,00 |
| 76 | ANY-A-1-BI-02 (AGA) | Dejūnų k., Kurklių sen., Anykščių r. | 3 859,00 |
| 77 | IGN-T-1-BI-05 | Kiniūnų k. 3, Naujojo Daugėliškio sen., Ignalinos r. | 3 859,00 |
| 78 | SLC-T-1-BI-10 | Šaltinių k. 7, Dieveniškių mstl., Dieveniškių sen. | 3 859,00 |
| 79 | SVN-T-1-BI-10 | Molėtų g. 18, Pabradės mstl., Švenčionių r. | 3 859,00 |
| 80 | ZAR-T-1-BI-03 | Padustėlio k., Dusetų sen., Zarasų r. | 3 859,00 |
| 81 | ZAR-A-1-BI-03 (AGA) | Padustėlio k., Dusetų sen., Zarasų r. | 3 859,00 |
| 82 | RAS-T-2-BI-02 | Lesčių k., Ariogalos sen., Raseinių r. | 3 859,00 |
| 83 | VAR-T-2-BI-03 | Mikalčiūnų k., Kaniavos sen., Varėnos r. | 3 859,00 |
| 84 | BIR-T-3-BI-02 | Sodžiaus g. 8, Jasiškių k., Nemunėlio Radviliškio sen., Biržų r. | 3 859,00 |
| 85 | BIR-A-3-BI-02 (AGA) | Sodžiaus g. 8, Jasiškių k., Nemunėlio Radviliškio sen., Biržų r. | 3 859,00 |
| 86 | NER-T-3-BI-02 | Skripstų kopa, Pervalka, Neringos sav. | 3 859,00 |
| 87 | SAK-T-3-GF-05 | Starkų k., Sintautai, Šakių r. | 3 859,00 |
| 88 | SKU-T-3-BI-02 | Gedrimų k., Ylakių sen., Skuodo r. | 3 859,00 |
| 89 | SKU-A-3-BI-02 (AGA) | Gedrimų k., Ylakių sen., Skuodo r. | 3 859,00 |
| 90 | SKU-T-3-BI-03 | Žemytės k., Lenkimų sen., Skuodo r. | 3 859,00 |
| 91 | SVN-RRL-1B1 | Paupio g. 2, Svylionių km., Adutiškio sen., Švenčionių r. | 2 573,61 |
| 92 | JUR-RRL-3B7 | Viešvilės k., Viešvilės sen., Jurbarko r. | 2 573,61 |
| 93 | VLO-T-1-BI-21 | Savanorių pr. 276A, Vilnius | 5 790,39 |
| 94 | VLO-A-1-B-I21 (AGA) | Savanorių pr. 276A, Vilnius | 5 790,39 |
| 95 | TRA-T-1-BI-02 | Adeliškių k., Rūdiškių sen., Trakų r. | 3 859,00 |
| 96 | DRU-T-2-GF-04 | Švendubrės k., Viečiūnų sen., Druskininkų sav. | 3 859,00 |
| 97 | KED-T-2-BI-02 | Stoties g. 1, Gudžiūnų glž. st., Gudžiūnų sen., Kėdainių r. | 3 859,00 |
| 98 | KNS-T-2-BI-01 | Neveronių k., Neveronių sen., Kauno r. sav. | 3 859,00 |
| 99 | LAZ-T-2-BI-03 | Kapčiamiesčio mstl., Kapčiamiesčio sen., Lazdijų r. | 3 859,00 |
| 100 | LAZ-T-2-BI-04 | Jonkiškės k., Seirijų sen., Lazdijų r. | 3 859,00 |
| 101 | LAZ-A-2-BI-04 (AGA) | Jonkiškės k., Seirijų sen., Lazdijų r. | 3 859,00 |
| 102 | SAK-T-2-BI-05 | Kretkampio k., Lekėčių sen., Šakių r. | 3 859,00 |
| 103 | JUR-T-3-BI-02 | Smalininkų k., Smalininkų sen., Jurbarko r. | 3 859,00 |
| 104 | KEL-T-3-BI-01 | Trainaičių k. 1A, Tytuvėnų sen., Kelmės r. | 3 859,00 |
| 105 | PAK-T-3-BI-01 | Žeimelio mstl., Žeimelio sen., Pakruojo r. | 3 859,00 |
| 106 | TAU-T-3-PI-02 | Liaudies al. 5B, Skaudvilė, Tauragės r. | 3 859,00 |
| 107 | VLO-T-1-BI-20 | Žolyno g. 15, Vilnius, Troleibusų parkas | 5 790,39 |
| 108 | KNO-T-2-BI-10 | M. Krupavičiaus g. 1D, Kaunas, Rokai | 5 790,39 |
| 109 | KNO-T-2-BI-11 | Baltijos g. 48A, Kaunas | 5 790,39 |
| 110 | KNO-T-2-BI-12 | Rykantų g. 10A, Kaunas | 5 790,39 |
| 111 | VLO-T-1-BI-22 | Eišiškių pl. 76, Vilnius | 5 790,39 |
| 112 | PAO-T-3-PO-02 | Aukštaičių g. 80, Panevėžys | 3 859,00 |

2.7. Paslaugų teikėjui pasiūlius lygiavertę vietą SMRRT įrangos talpinimui, įrangos perkėlimo aktas pasirašomas, kai Paslaugų teikėjas suprojektuoja, perkelia įrangą ir Klientas integruoja įrangą į SMRRT. Projektavimas ir įrangos perkėlimas atliekamas Paslaugų teikėjo sąskaita.

2.8. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo raštu apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios sankcijos, kylančios iš sutartinių įsipareigojimų nevykdymo.

2.9. Sutarties kaina jos galiojimo laikotarpiu perskaičiuojama (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos Sutarties kainai. Raštiškai susitarus Paslaugų teikėjui ir Klientui ne vėliau kaip iki paskutinio pagal Sutartį mokėjimo laikotarpio (kalendorinio mėnesio) dienos, perskaičiuojama tik ta Sutarties kainos dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kainos perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai. Sutarties kainos perskaičiavimas dėl kitų mokesčių pasikeitimo ir (ar) bendro kainų lygio kitimo nebus atliekamas.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1 Sutartyje ir Sutarties 1 priede nustatyta tvarka, sąlygomis ir terminais teikti Sutarties ir Sutarties 1 priedo reikalavimus atitinkančias paslaugas šiais terminais:

3.1.1.1. iki 36 (trisdešimt šešių) mėnesių nuo įrangos talpinimo akto pasirašymo dienos, bet ne ilgiau kaip iki 2024 metų gruodžio 30 d. (13,55-73 pirkimo objekto dalyse). Paslaugų teikimo 13 pirkimo objekto dalyje pradžiai taikomos šios Sutarties 2.7 ir 3.4 papunkčiuose nurodytos sąlygos dėl SMRRT perkėlimo į naują vietą;

3.1.1.2. iki 34 (trisdešimt keturių) mėnesių nuo įrangos talpinimo akto pasirašymo dienos , bet ne ilgiau kaip iki 2024 metų gruodžio 30 d. (75-111 pirkimo objekto dalyse);

3.1.1.3. iki 31 (trisdešimt vieno) mėnesio nuo įrangos talpinimo akto pasirašymo dienos , bet ne ilgiau kaip iki 2024 metų gruodžio 30 d. (112 pirkimo objekto dalyje).

3.1.2. už tinkamai ir faktiškai praeitą kalendorinį mėnesį suteiktas paslaugas pateikti Klientui PVM sąskaitą faktūrą;

3.1.3. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.4. nedelsdamas (ne vėliau kaip per 3 (tris) darbo dienas) raštu informuoti Klientą apie pasikeitusius savo rekvizitus, teisinį statusą, paskirtą atstovą;

3.1.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.6. įgyvendinti Kliento reikalavimą, nurodytą Sutarties 4.2.2 papunktyje;

3.1.7.laikytis Lietuvos Respublikos civilinio kodekso bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Klientui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.8. ne vėliau kaip per 10 (dešimt) darbo dienų nuo Sutarties įsigaliojimo dienos pateikti patekimo į objektą ir darbų atlikimo objekte sąlygų tvarką.

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.3. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.4. nedelsdamas (ne vėliau kaip per 3 (tris) darbo dienas) raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys privalo laikytis konfidencialumo įsipareigojimų. Konfidencialia informacija laikoma informacija, kuri Šalies pažymėta ar kitaip raštu nurodyta kaip privati ar konfidenciali arba informacija, kurią remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo, Paslaugų teikėjas turi pateikti Klientui jo specialistų (atsakingų už Sutarties vykdymą asmenų), vykdysiančių Sutartį, pasirašytus konfidencialumo pasižadėjimus (Sutarties 2 priedas). Jei Paslaugų teikėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas.

3.4. SMRRT įrangos talpinimo aktas pasirašomas ne vėliau kaip per 5 (penkias) dienas nuo Techninės specifikacijos (Sutarties 1 priedas) priede 1B nurodytos datos. Jeigu SMRRT įranga yra perkeliama į naują, lygiavertę pagal radijo ryšio aprėpties charakteristikas, vietą, įrangą Paslaugų teikėjas perkelia ir integruoja, parengia techninę dokumentaciją suderina su Klientu, gauna visus reikalingus eksploatacijos pradžiai leidimus ir Šalys pasirašo įrangos perkėlimo aktą per 5 (penkias) dienas nuo įrangos perkėlimo ir integravimo dienos. (Perkeliamos SMRRT įrangos neveikimo laikas turi būti neilgesnis kaip 6 val., už kiekvieną pavėluotą valandą skaičiuojama 10 (dešimties) procentų bauda (be PVM) nuo objekto mėnesio nuomos kainos). Į šį laiką neskaičiuojamas laikas, kuris skiriamas integruoti bazinę stotį į SMRRT).

3.5. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo;

4.2.4. priskaičiuotų netesybų sumos dydžiu mažinti savo piniginę prievolę Paslaugų teikėjui.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui turi teisę pasitelkti:

6.1.1. savo pasiūlyme nurodytus subteikėjus;

6.1.2. kitus subteikėjus, jeigu pasiūlymo pateikimo metu jie buvo žinomi.

6.2. Tuo atveju, jei pasiūlymo pateikimo metu Paslaugų teikėjui nebuvo žinomi kiti subteikėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties etapo, kurio veiklas vykdys numatomas pasitelkti subteikėjas, vykdymo pradžios Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

6.3. Subteikėjo pasitelkimas nekeičia Paslaugų teikėjo atsakomybės dėl Sutarties įvykdymo.

6.4. Paslaugų teikėjas gali pakeisti subteikėjus, jeigu Sutarties vykdymo metu jie:

6.4.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.4.2. Paslaugų teikėjo pasiūlyme nurodyto subteikėjo padėtis atitinka bent vieną iš pirkimo dokumentuose, vadovaujantis VPĮ 46 straipsniu, nustatytų pašalinimo pagrindų.

6.5. Apie subteikėjų keitimą Paslaugų teikėjas iš anksto raštu turi informuoti Klientą, nurodydamas subteikėjų pakeitimo priežastis ir būsimus subteikėjus, kitus ūkio subjektus. Pasitelkdamas ir vėliau keisdamas subteikėjus Paslaugų teikėjas turi užtikrinti, kad subteikėjai yra pajėgūs ir kompetentingi tinkamam jiems pavestų užduočių vykdymui. Subteikėjai gali būti keičiami tik gavus rašytinį Kliento sutikimą.

6.6. Jeigu keičiami Paslaugų teikėjo pasiūlyme nurodyti subteikėjai, Paslaugų teikėjas privalo pateikti jų pašalinimo pagrindų nebuvimą, tai dienai, kai Paslaugų teikėjas kreipiasi į Klientą su prašymu pakeisti. Prieš duodamas sutikimą keisti Paslaugų teikėjo pasiūlyme nurodytus subteikėjus Klientas privalo patikrinti naujų, Paslaugų teikėjo pasiūlyme nenurodytų, subteikėjų, pašalinimo pagrindų nebuvimą.

6.7. Jeigu keičiami Paslaugų teikėjo pasiūlyme nurodyti subteikėjai, Paslaugų teikėjas kreipiasi į Klientą su prašymu juos pakeisti. Prieš duodama sutikimą keisti Paslaugų teikėjo pasiūlyme nurodytus subteikėjus, Klientas privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turės atitikti šiuos keliamus kvalifikacinius reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 6.7.1 | Paslaugų teikėjas (jo pasitelkiamas jungtinės veiklos partneris) ir jo pasitelkiami subteikėjai turi neturėti intereso konflikto, galinčio neigiamai paveikti Sutarties vykdymą. Klientas, valdantis ypatingos svarbos informacinę infrastruktūrą, atlikdamas pirkimą, susijusį su nacionaliniu saugumu, laikys, kad Paslaugų teikėjas turi interesų konfliktą, galintį neigiamai paveikti Sutarties vykdymą, jeigu turės kompetentingų institucijų informacijos, kad Paslaugų teikėjas (jo pasitelkiamas jungtinės veiklos partneris) ir jo pasitelkiami subteikėjai turi interesų, galinčių kelti grėsmę nacionaliniam saugumui. | Duomenys bus tikrinami pagal iš kompetentingų institucijų gautą informaciją.  Paslaugų teikėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus. |
| 6.7.2 | Paslaugų teikėjas (jo pasitelkiamas jungtinės veiklos partneris) ir jo pasitelkiami subteikėjai turi nebūti patekę į interesų konflikto situaciją, galinčią neigiamai paveikti Sutarties vykdymą, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų, vadovaujantis Nacionaliniam saugumui užtikrinti svarbių objektų apsaugos įstatymu. Jeigu Lietuvos Respublikos Vyriausybė priims sprendimą patvirtinantį, kad ketinamas sudaryti sandoris neatitinka nacionalinio saugumo interesų, vadovaujantis Nacionaliniam saugumui užtikrinti svarbių objektų apsaugos įstatymu, šis Paslaugų teikėjas bus traktuojamas kaip patekęs į interesų konfliktą. | Duomenys bus tikrinami pagal iš kompetentingų institucijų gautą informaciją.  Paslaugų teikėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus. |
| Pastaba. 4 lentelės 6.7.1 ir 6.7.2 papunkčiuose keliami kvalifikaciniai reikalavimai taikomi visiems ūkio subjektams (Paslaugų teikėjui, jungtinės veiklos partneriams [jeigu pasiūlymą teikia ūkio subjektų grupė] ir/ar kitiems ūkio subjektams, kurių pajėgumais remiamasi, subteikėjams), kiekvienas atskirai juos turi atitikti. Atitinkamai, atsižvelgiant į keliamus reikalavimus, pažymime, kad Europos bendrąjį viešųjų pirkimų dokumentą (EBVPD) Paslaugų teikėjas turi pateikti ir dėl kiekvieno subteikėjo. | | |

**7. SUTARTIES ĮVYKDYMO UŽTIKRINIMAS**

7.1. Jei Paslaugų teikėjas nevykdo ar netinkamai vykdo sutartinius įsipareigojimus, apie kuriuos Paslaugų teikėjas buvo įspėtas raštu, tačiau per Kliento nustatytą protingą terminą nepašalino paslaugų trūkumų, Kliento reikalavimu Paslaugų teikėjas moka Klientui 3 (trijų) procentų dydžio baudą nuo pirkimo objekto, kurio paslaugos teikimo trūkumai nebuvo pašalinti per Kliento nustatytą terminą, Pasiūlymo (pridedama) kainos be PVM.

7.2. Jei Klientas nevykdo savo sutartinių įsipareigojimų apmokėti už paslaugas Sutartyje numatytais terminais, Klientas, Paslaugų teikėjo reikalavimu, moka 0,03 (trijų šimtųjų) procentų dydžio delspinigius nuo laiku neapmokėtos sumos be PVM už kiekvieną uždelstą dieną.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo dienos ir galioja iki visiško Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Sutarties Šalių nevykdo sutartinių įsipareigojimų ir tai yra esminis Sutarties pažeidimas, kita Šalis gali vienašališkai nutraukti Sutartį raštu prieš 30 (trisdešimt) dienų įspėjusi kitą Sutarties Šalį ir pateikusi pagrįstus motyvus. Esminis Sutarties pažeidimas turi būti suprantamas ir pagal Lietuvos Respublikos civilinio kodekso 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Šalys susitaria, kad esminiais Sutarties pažeidimais pagal sutartį laikomi:

8.3.1. Kliento mokėjimo prievolės termino praleidimas daugiau kaip 30 (trisdešimt) dienų;

8.3.2. netinkamos kokybės, t. y. Sutarties reikalavimų neatitinkančių, paslaugų teikimas ilgiau kaip 30 (trisdešimt) dienų.

8.4. Klientas turi teisę vienašališkai nutraukti Sutartį pranešusi Paslaugų teikėjui prieš 90 (devyniasdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 90 (devyniasdešimt) dienų. Šiuo atveju Paslaugų teikėjas privalo visiškai atlyginti Klientui patirtus nuostolius.

8.5. Sutartis yra nutraukiama nedelsiant, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (VPĮ 87 str. 3 d.).

8.6. Sutartis bet kada gali būti nutraukta VPĮ 90 straipsnio nustatytais atvejais ir tvarka.

8.7. Sutartis, Šalių susitarimu, gali būti pakeista, pasirašius atitinkamą susitarimą, atsisakant vieno ar kelių nuomojamų vietų nuo susitarimo pasirašymo datos. Su tuo pačiu Paslaugų teikėju pasirašius sutartį dviem ar daugiau pirkimo objekto dalims, Sutarties kaina gali būti perskaičiuojama, jei Klientas, optimizuodamas SMRRT, sumažina talpinamos įrangos skaičių atsisakydama talpinimo vietų. Apie tai Paslaugų teikėjas įspėjamas prieš 30 (trisdešimt) dienų. Sutarties kaina Kliento iniciatyva mažinama ta apimtimi, kuri buvo nustatyta konkrečiai talpinamai įrangai atitinkamoje talpinimo vietoje (taip pat suma, skirta išlaidoms už šios įrangos sunaudojamą elektros energiją). Šiuo atveju Paslaugų teikėjas ir Klientas pasirašo sutarties pakeitimą.

**9. KITOS SĄLYGOS**

9.1. Sutarties sąlygos galiojimo laikotarpiu gali būti keičiamos, šioje Sutartyje ir VPĮ 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 20 (dvidešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

9.2. Klientas atsakingu už Sutarties vykdymą asmeniu skiria Vytautą Rimkevičių, Informatikos ir ryšių departamento prie Lietuvos Respublikos vidaus reikalų ministerijos Telekomunikacijų administravimo skyriaus radijo ryšio inžinierių (el. paštas vytautas.rimkevicius@vrm.lt, tel. (8 5) 271 8411). Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra Karolis Klusevičius, Turto valdymo ir ūkio departamento prie Lietuvos Respublikos vidaus reikalų ministerijos Viešųjų pirkimų skyriaus vedėjas (el. paštas karolis.klusevicius@vrm.lt, tel. (8 5) 271 7242) arba jo paskirtas asmuo.

9.3. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

9.4. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

9.5. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

9.6. Sutarčiai aiškinti bei ginčams spręsti taikoma Lietuvos Respublikos teisė.

9.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

9.8. Sutartis sudaryta 2 (dviem) egzemplioriais, turinčiais vienodą teisinę galią, po 1 (vieną) kiekvienai Šaliai (jeigu Sutartis pasirašoma ne el. būdu).

9.9. Sutarties neatskiriami priedai:

9.9.1. Sutarties 1 priedas – Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo įrangos talpinimo paslaugos pirkimo techninė specifikacija su priedais 1A ir 1B,7 lapai;

9.9.2. Sutarties 2 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 2 lapai.

PRIDEDAMA. Paslaugų teikėjo užpildyta pasiūlymo forma, el. dokumentas.

**10. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. (8 5) 271 71 77  Faks. (8 5) 271 89 21  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  Direktorius    Tomas Stankevičius | PASLAUGŲ TEIKĖJAS **UAB „Teletower“**  Duomenys kaupiami ir saugomi Juridinių asmenų registre, kodas 302453251  PVM mokėtojo kodas LT100005008914  Žemaitės g. 15, 03118 Vilnius  Tel. 8 699 23336  El. paštas: info@teletower.lt  A. s. LT81 7300 0101 1747 8014  ,,Swedbank“, AB  Banko kodas 73000  Generalinis direktorius  Marius Pilinka |